เรื่องร้องเรียน: ตึกแถวที่ในย่านที่อยู่อาศัย ใช้เครื่องจักรผลิตพระเครื่อง ส่งเสียงดัง สร้างความเดือดร้อนรำคาญแก่ประชาชนที่อยู่บ้านใกล้เคียงเป็นอย่างมาก
การดำเนินการของเจ้าหน้าที่: สำนักงานเขตบางพลัด โดยฝ่ายสิ่งแวดล้อมฯ ได้ตรวจสอบข้อเท็จจริงแล้ว เมื่อวันที่ 24 มีนาคม 2566 เวลา 10.30 น. ซึ่งก่อนหน้านี้ สำนักงานเขตบางพลัด ได้มีหนังสือให้สถานประกอบการหามาตรการในการป้องกันเสียง โดยขณะตรวจสอบพบว่า สถานประกอบการดังกล่าว กำลังทำห้องเก็บเสียง ซึ่งอยู่ในระหว่างการก่อสร้าง ยังไม่แล้วเสร็จจากนั้นจะย้ายเครื่องจักรที่ทำให้เกิดเสียงดังกล่าวไปทำในห้องที่ปิดมิดชิด โดยตลอดระยะเวลาที่ทำการตรวจสอบ ไม่มีเสียงดังจากการประกอบกิจการ ทั้งนี้ เจ้าหน้าที่ได้พูดคุยกับผู้ร้อง ทราบว่า ช่วงเวลาการดำเนินการทำกิจการที่ก่อให้เกิดเสียงดัง ไม่มีช่วงเวลาแน่นอน นอกจากนี้เจ้าหน้าที่ได้แจ้งเรื่องแนวทางการดำเนินงานของเจ้าหน้าที่ ซึ่งผู้ร้องเข้าใจ และยินยอมยุติเรื่อง
ความเห็นของผู้แจ้ง: 1. ยังไม่อาจยุติเรื่องได้ครับ ตราบใดที่โรงงานยังสร้างเสียงรบกวนอยู่ทุกวัน โดยบ่ายวันนี้ตั้งแต่ 14:30 น. เครื่องจักรก็เริ่มทำงานส่งเสียงรบกวนต่อเนื่องจนถึงขณะที่เขียนนี้ (เมื่อวานทำงานถึงราว 19:00 น.) 2. หลักการที่คิดว่าน่าจะเป็นคือ ควรสั่งการให้ยุติการสร้างเสียงรบกวนในทันที จนกว่าโรงงานจะแก้ไขให้เรียบร้อยจนหมดเหตุรบกวนเสียก่อน   3. ขอทราบข้อมูลด้วยครับว่ามีการสั่งการให้ทำการแก้ไข อย่างไร (ย้ายเครื่องจักรไปทำงานในห้องเก็บเสียง หรือมาตรการ อื่น) และภายในกำหนดเวลาเท่าใด 4. กฎกระทรวงที่ออกตาม พรบ. โรงงาน พ.ศ. 2535 (และที่แก้ไขเพิ่มเติม) ห้ามมีการประกอบกิจการโรงงานทุกจำพวกในบ้านแถวเพื่ออยู่อาศัย (ตามแนบ) จึงไม่เข้าใจว่า กทม. มีการออกใบอนุญาตประเภทใดให้ในกรณีนี้ครับ?
พื้นที่: แขวงบางยี่ขัน เขตบางพลัด กรุงเทพมหานคร